
	1.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem 
	Iebildums
Projekts paredz aktualizēt MK Noteikumu Nr. 349 6.1. un 41.1. apakšpunktu, pagarinot atbalsta sniegšanas termiņu līdz 2023.gada 31.decembrim saskaņā ar izmaiņām Pagaidu regulējumā.  Informējam, ka pašreizējais novērtējums par atbalsta programmas ietekmi uz vispārējās valdības budžeta bilanci atbilstoši Eiropas Kontu sistēmas metodoloģijai paredz programmas īstenošanu līdzi šā gada beigām.

Ņemot vērā minēto, lūdzam precizēt anotācijas 3.sadaļas punktu “cita informācija” ar aktualizēto novērtējumu par atbalsta programmas ietekmi uz vispārējās valdības budžeta bilanci atbilstoši Eiropas Kontu sistēmas metodoloģijai 2022. un 2023.gadam, kā arī svītrot teikumu “MK Noteikumu projekts neparedz papildu ietekmi uz vispārējās valdības budžeta bilanci (atbilstoši Programmas “Garantijas Krievijas militārās agresijas pret Ukrainu radīto seku uz ekonomiku mazināšanai” rādītāju novērtējums)”. Vienlaicīgi lūdzam papildināt Ministru kabineta sēdes protokollēmuma projektu ar papildu punktu šādā redakcijā: “Pieņemt zināšanai, ka grozījumi atbalsta programmas nosacījumos provizoriski palielina 2023.gada vispārējas valdības budžeta izdevumus par XXX euro.”

Vienlaicīgi uzskatām, ka jautājums par papildu negatīvo ietekmi uz fiskālo telpu, kas rodas no atbalsta programmas sniegšanas termiņa pagarināšanas līdz 2023.gada 31.decembrim, ir skatāms likumprojekta "Par valsts budžetu 2023. gadam un budžeta ietvaru 2023., 2024. un 2025. gadam" izstrādes procesā, ņemot vērā budžeta fiskālās iespējas.

 
Piedāvātā redakcija
-
	Mārtiņš Trautmanis (FM)

	2.
	Anotācija (ex-ante)
1. Tiesību akta projekta izstrādes nepieciešamība 
	Iebildums
Lūdzam pievienot anotācijas pielikumu, kurā aktualizēti dati par esošo aizdevumu programmas īstenošanas gaitu, kā arī izvērtēta turpmāka aizdevumu programmas ietekme, riski un sagaidāmie zaudējumi, finansiālais rezultāts un aizdevumu programmas īstenošanas izmaksu noteikšanas principi, piemēram, atbilstība segtajam riskam, kredītriskam, izsniegšanas un ilgtermiņa darbības izdevumi, kā arī iekļauta informācija par zaudējumu segšanu, kas pārsniedz pirmo zaudējumu noteikto robežu, no piesaistītiem finanšu resursiem, kā arī informācija par maksas par Altum noslogoto kapitālu iecenošanu, maksas apmēru, kā arī pamatojumu par vadības izmaksas izmaiņām finanšu instrumentu griezumā, lai ievērotu Attīstības finanšu institūcijas likuma 12.panta trešajā un ceturtajā daļā noteikto.
 
Piedāvātā redakcija
-
	Līga Mičule (FM)

	3.
	Noteikumu konsolidētā versija
10. Maksimālā aizdevumu summa vienam saimnieciskās darbības veicējam ir līdz 3 000 000 euro. Saimnieciskās darbības veicējs var saņemt vairākus aizdevumus, ja aizdevuma piešķiršanas brīdī piešķiramā un iepriekš saņemto aizdevumu neatmaksātā kopsumma nepārsniedz noteikto maksimālo aizdevumu summu.
	Iebildums
Ņemot vērā, ka noteikumu projekts paredz grozījumus atbilstoši Eiropas Komisijas 2022.gada 28.oktobra paziņojumam “Krīzes pagaidu regulējums valsts atbalsta pasākumiem, ar ko atbalsta ekonomiku pēc Krievijas agresijas pret Ukrainu” (C(2022) 7945 final) (turpmāk - EK paziņojums), lūdzam papildināt noteikumu projektu ar nosacījumiem, kas izriet no EK paziņojuma 84. punkta pirmā teikuma: "Kopumā atbalsts, kas piešķirts saskaņā ar iepriekšējā krīzes pagaidu regulējuma 2.1.–2.3. iedaļu, un atbalsts, kuru piešķir saskaņā ar tām pašām attiecīgajām šā paziņojuma iedaļām, nevienā brīdī nedrīkst pārsniegt šā paziņojuma attiecīgajās iedaļās noteikto atbalsta maksimālo apjomu.". Papildus skaidrojam, ka EK paziņojuma 2.1-2.3. iedaļā minētie atbalsta maksimālie apjomi ir ievērojami saistīto personu grupas līmenī. Lūdzam atbilstoši precizēt noteikumu projekta anotācijā ietverto informāciju. 
Piedāvātā redakcija
-
	Sarmīte Zakovska (FM)

	4.
	Noteikumu konsolidētā versija
10. Maksimālā aizdevumu summa vienam saimnieciskās darbības veicējam ir līdz 3 000 000 euro. Saimnieciskās darbības veicējs var saņemt vairākus aizdevumus, ja aizdevuma piešķiršanas brīdī piešķiramā un iepriekš saņemto aizdevumu neatmaksātā kopsumma nepārsniedz noteikto maksimālo aizdevumu summu.
	Iebildums
Ievērojot to, ka noteikumu projektā netiek lietots termins "viens saimnieciskās darbības veicējs" un to, ka šo noteikumu 11.punktā noteiktie nosacījumi ir attiecināmi uz saistīto personu grupu,  kā paredzēts EK Paziņojuma 64. e) apakšpunktā, lūdzam pārskatīt lietoto terminu "viens saimnieciskās darbības veicējs", lai neradītu nekorektas interpretācijas riskus, ka 11. un 12.punktā noteiktie ierobežojumi ir attiecināmi uz vienu saimnieciskās darbības veicēju, nevis saistīto personu grupu. Lūdzam anotācijā ietvert atbilstošu skaidrojumu, lai atbalsta pretendentam būtu viennozīmīgi skaidri MK noteikumos ietvertie nosacījumi. 
 
Piedāvātā redakcija
-
	Sarmīte Zakovska (FM)

	5.
	Noteikumu konsolidētā versija
 Pielikuma saturu skatīt dokumentā
	Iebildums
Lūdzam precizēt pielikumā ietverto aprakstu, lai nodrošinātu atbilstību Eiropas Komisijas 2022. gada 28. oktobra paziņojuma “Krīzes pagaidu regulējums valsts atbalsta pasākumiem, ar ko atbalsta ekonomiku pēc Krievijas agresijas pret Ukrainu” (C(2022) 7945 final)  76. zemsvītras atsaucei, kas paredz, ka "aizdevumiem, ko piešķir līdz 2022. gada 31. decembrim, var izmantot 2022. gada 1. februārī piemērojamo pamatlikmi.". Lūdzam veikt atbilstošus precizējumus arī noteikumu projekta anotācijā. Alternatīvi, ja izvēlaties saglabāt esošo noteikumu projekta pielikuma redakciju, lūdzam anotācijā skaidrot, kāpēc izvēlaties stingrāku pieeju, nekā to paredz EK Paziņojuma 64. b) apakšpunkts. 
Piedāvātā redakcija
	Sarmīte Zakovska (FM)



